Na temelju članka 20. i 35. stavka 1. podstavka 4. Zakona o predškolskom odgoju i obrazovanju („Narodne novine“ broj 10/97., 107/07.,  94/13., 98/19. i 57/22.), članka 4. stavka 2.  Pravilnika o uvjetima i načinu ostvarivanja prednosti pri upisu djece u Dječji vrtić "Pčelica" Molve (KLASA: 601-01/19-01/1 od 22. ožujka 2019. godine, KLASA:601-02/19-01/1 URBROJ: 2137/17-01-20-2 od 10. studeni 2020. i KLASA: 601-01/19-01/1 URBROJ: 2137/17-04-21-5 od 15. listopada 2021. godine) i članka  50. Statuta Dječjeg vrtića "Pčelica" Molve (KLASA: 012-03/13-01/01, URBROJ: 2137-70-13-5 od 30. listopada 2013. godine,  KLASA: 012-03/14-01/01, URBROJ: 2137-70-14-5 od 19. svibnja 2014. godine i KLASA:012-03/14-01/02, URBROJ: 2137-70-14-4 od 23. prosinca 2014. godine) Upravno vijeće Dječjeg vrtića "Pčelica" Molve na 3. sjednici održanoj ​​​​​​​22. srpnja 2022. godine donijelo je
O D L U K U

o upisu djece u Dječji vrtić "Pčelica" Molve za  ped. god.  2022./2023. po ponovljenom natječaju 

Članak 1.

Po ponovljenom natječaju za upis u Dječji vrtić "Pčelica" Molve (dalje u tekstu: Dječji vrtić) za pedagošku godinu 2022./2023. upisat će se dodatno 2 djece u jasličku skupinu ( 1 dijete u mlađu jasličku skupinu, 1 dijete u stariju jasličku  skupinu), dok će 4 (četvero) djece s liste čekanja biti upisano u mlađu jasličku skupinu kad steknu uvjet za upis tj. kada navrše godinu dana starosti.
Članak 2.

Prednost pri upisu u Dječji vrtić imaju djeca, sa stalnim prebivalištem na području Općine Molve, od navršenih 12 mjeseci života do polaska u osnovnu školu. S obzirom na veći broj zamolbi od mogućeg kapaciteta,  zahtjevi za upis su bodovani po kriterijima sukladno Pravilniku o uvjetima i načinu ostvarivanja prednosti pri upisu djece u Dječji vrtić „Pčelica“ Molve.
Popis upisane djece u Dječji vrtić za pedagošku 2022./2023. godinu sastavni je dio ove Odluke i nalazi se u njezinom prilogu te se može provjeriti u Dječjem vrtiću.
Članak 3.

Utvrđuje se da u Dječjem vrtiću za pedagošku 2022./2023. godinu, uključivši i  ponovljeni natječaj ima ukupno 84 upisanih polaznika uključujući djecu iz članka 1.  ove Odluke i djecu upisanu ranijih godina po grupama kako slijedi:

- mlađa jaslička skupina 7 djece 
- starija jaslička skupina 13 djece,

- mlađa vrtićka skupina 18 djece, 
- srednja vrtićka skupina 22 djece
- starija vrtićka skupina 24 djece

Članak 4.
           Šestero djece ostaju na listi čekanja te će se upis istih izvršiti kada djeca steknu uvjet za upis tj. navrše godinu dana života. Tako će do travnja 2023. godine u Dječji vrtić biti upisano 90-ero djece raspoređenih u pet odgojnih skupina.
Zbog potrebe povećanja smještajnih kapaciteta dječji vrtić ustrojava petu skupinu djece čime privremeno (najmanje na godinu dana) proširuje svoju djelatnost i upisuje svu prijavljenu djecu. Proširenjem djelatnosti  i ustrojem pete odgojne skupine u 2022./2023. godini nemamo djecu na listi čekanja.
Članak 5.

Sukladno članku 50. Statuta Dječjeg vrtića "Pčelica" Molve na ovu Odluku zatražit će se suglasnost osnivača - Općinskog vijeća Općine Molve. 
Članak 6.

Ova Odluka objavit će se na web stranici vrtića, a na oglasnoj ploči Dječjeg vrtića, a  na telefon i mobitel ravnateljice možete dobiti informaciju o imenima upisane djece.
Popis i raspored upisane djece po skupinama objavit će se na oglasnoj ploči Dječjeg vrtića.

